
SERVICIUL  MUNICIPAL  DE  UTILITÃTI  PUBLICE  MORENI                   

Municipiul  Moreni , Str. Garajului , Nr. 7A , Jud. Dâmboviţa

C.I.F.  5 0 7 7 7 7 1 3  /  2024  ;  e-mail: smupm@primariamoreni.ro


Nr. ........... / ......................
ANUNT

Serviciul Municipiului de Utilitati Publice Moreni, organizează concurs de recrutare, pentru ocuparea postului contractual vacant, pe perioada nedeterminata de Muncitor, treapta IV – Mecanic întretinere si reparatii, în cadrul Compartiment Reparatii, Întretinere al Serviciului Administrare Domeniul Public si Privat din cadrul Serviciului Municipal de Utilitãti Publice Moreni.
Dată publicare anunț:  14.09.2026 

Perioada și durata timpului de lucru: de luni până vineri, 8 ore/zi, 40 ore/săptămână - normă întreagă, durată nedeterminată.
Concursul se va desfasura in conformitate cu prevederile HG nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.
Potrivit art. 15 din HG nr. 1336/2022 poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, astfel:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiţiile specifice necesare în vederea participării la concurs şi a ocupării funcților contractuale sunt:
a. Muncitor, treapta IV – Mecanic întretinere si reparatii – Compartiment Reparatii, Întretinere al Serviciului Administrare Domeniul Public si Privat din cadrul Serviciului Municipal de Utilitãti Publice Moreni.

· studii generale/profesionale sau medii;

· calificare în domeniu

· vechime în muncă: minim 6 luni
Pentru înscrierea la concurs candidaţii vor prezenta un dosar de concurs care va conţine următoarele documente:

a) formular de înscriere la concurs, conform modelului prevăzut in anexa;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) curriculum vitae, model comun european.
(1) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

(2) Copiile de pe actele prevăzute la lit. b)—e), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.

(3) Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către instituția publică organizatoare a concursului, potrivit legii.

(4) Dosarele de concurs se depun la Serviciul Municipal de Utilitãti Publice Moreni - Compartimentul Contabilitate, RU din str. Garajului, nr. 7A, mun. Moreni, jud. Dâmbovita, sau pot fi transmise de candidați prin Poșta Română, serviciul de curierat rapid, poșta electronica (mail - smupm@primariamoreni.ro) a instituției publice in termen de 10 zile lucrătoare de la data afişării anunţului, respectiv pana la data de 28.09.2026, ora 16.00.

(5) În situația în care candidații transmit dosarele de concurs prin Poșta Română, serviciul de curierat rapid, poșta electronică a instituției, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la lit. b)—e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise, după caz, sub sancțiunea neemiterii actului administrativ de angajare.

(6) Transmiterea documentelor prin poșta electronică pe mail-ul institutiei: contact@primariamoreni.ro se realizează în format .pdf cu volum maxim de 1 MB, documentele fiind acceptate doar în formă lizibilă.

(7) Nerespectarea prevederilor alin. (4) și (6), după caz, conduce la respingerea candidatului.
(8) Prin raportare la nevoile individuale, candidatul cu dizabilități poate înainta comisiei de concurs, în termen de 10 zile lucrătoare de la data afişării anunţului concursului, propunerea sa privind instrumentele necesare pentru asigurarea accesibilității probelor de concurs.
Concursul se va organiza la sediul Serviciului Municipal de Utilitãti Publice Moreni, Birou Contabilitate, RU – str. Garajului, nr. 7A, mun. Moreni, jud. Dâmbovita, conform calendarului următor:

· Selecţia dosarelor de concurs: în termen de 2 zile lucrătoare de la data expirării termenului de depunere a dosarelor, respectiv până la data de 30.09.2026, ora 16.00.
· Proba scrisă – 05.10.2026, ora 10.00:
· Afisarea rezultatelor de la proba scrisa: în termen de o zi lucrătoare de la finalizarea probei scrise
· Proba interviu - se va desfășura într-un termen de 4 zile lucrătoare de la data susținerii probei scrise, potrivit prevederilor art. 41, alin. (5) din H.G. nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, respectiv până la data de 09.10.2026, ora 14.00, la sediul Serviciului Municipal de Utilitãti Publice Moreni. 
· Afisarea rezultatelor de la proba interviu: în termen de o zi lucrătoare de la finalizarea probei interviu


Afisarea rezultatelor finale: în termen de o zi lucrătoare de de la data afişării rezultatelor pentru ultima probă.


Termenele in care se pot depune contestatii: în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi al interviului, sub sancţiunea decăderii din acest drept.


Afisarea rezultatelor contestatiilor: în termen de o zi lucrătoare de la expirarea termenului de depunere a contestaţiilor.
Informatii suplimentare privind desfasurarea concursului se obtin de la personalul Compartimentului Contabilitate, RU al Serviciului Municipal de Utilitãti Publice Moreni  - tel. 0723137095.

BIBLIOGRAFIA:  Muncitor, treapta IV - Mecanic întretinere si reparatii –





Compartiment Reparatii, Întretinere

1. Constituţia României, republicată. 

2. Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare - Partea a III-a - Administrația publică locală. 

3. Legea sănătăţii şi securităţii în muncă nr. 319/2006 cu modificările şi completările ulterioare; 

     TEMATICA: Muncitor, treapta IV – Mecanic întretinere si reparatii – 
Compartiment Reparatii, Întretinere
1. Constituţia României, republicată: 
· Principii generale; 

· Reglementări privind drepturile, libertățile și îndatoririle fundamentale; 

· Reglementări privind autoritățile publice.

2. Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare: 

· Reglementări privind Administrația Publică Locală. 

3. Legea sănătăţii şi securităţii în muncă nr. 319/2006 cu modificările şi completările ulterioare:

· Obligaţiile lucrătorilor (art. 22 - art. 23)

· Supravegherea sănătăţii (art. 24 - art. 25)

· Accidente de munca (art. 30 - art. 32)

· Grupuri sensibile la riscuri (art. 35 - art. 36) 

